अब ठाकुर बने कर्मचारी से चुप नहीं रहा गया, वह वहीं से बोल उठा कि धनराशि इसने नहीं उठाई, बल्कि इससे पहले एक निर्धन भक्त आया था, वह उसे उठाकर ले गया है। जब सारा खेल खुल गया तो बाँके बिहारी वहाँ प्रकट हो गए और उस कर्मचारी से बोले कि तुझे चुप रहने के लिए कहा गया था। तुझे नहीं मालूम इस व्यक्ति की यात्रा संकटपूर्ण है, इसका जहाज समुद्र में डूबना ही है, अतः मैंने इसे चोरी के आरोप में गिरफ्तार कराकर इसके जीवन की रक्षा करनी है। साथ ही, साहूकार ने बहुत धन कमाया है, उसकी राशि किसी निर्धन के काम आ गई, तो इसे कुछ अन्तर नहीं पड़ेगा। अब तुझे मालूम पड़ा कि मैं यहाँ खड़ा-खड़ा क्या-क्या सांसारिक कार्यकलापों को पूरा करता रहता हूँ। यह सुनकर सफाई कर्मचारी ठाकुर बाँके बिहारी के चरणों में गिर गया।